Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Raamattu koostuu sanoista.
Niiden ymmärtäminen auttaa käsittämään Raamatun ilmoitusta.
Eräs hyvin tärkeä sana on "muistaa".
Raamatussa muistaminen saa aikaan toimintaa.
Kun Jumala muistaa jotain, hän ryhtyy toimiin.
Meidän pitää muistaa hänen Sanansa, jotta sitä toteuttaisimme.
Tällainen tilanne on Heprealaiskirjeen luvussa 13.
Viime viikolla saimme tutkittua luvun 13 alkujakeet.
Kerroimme, että luvusta 13 löytyy jatkumo -
Tooran sisällön ja sen luonteen välillä.
Näimme sen käskyssä: "Pysyköön veljellinen rakkaus."
Se tarkoittaa lähimmäisen rakastamista niin kuin itseä.
Luvussa kehotetaan myös pitämään muukalaisia vieraana kodissa.
Jotkut ovat silloin saaneet pitää jopa enkeleitä vieraanaan.
Jatkossa on lisää Messiaan opetuksia siitä, miten uskovan tulee toimia, -
aivan eri tavalla kuin maailma toimii.
Hepr. 13:2: -
"Muistakaa vankeja, -
niinkuin olisitte itsekin heidän kanssaan vangittuina..."
Eli: "Miltä sinusta tuntuisi, jos itse olisit vankilassa?"
Siihen aikaan vangeille ei annettu talon puolesta ruokaa eikä hoitoa.
Vanki sai ruokaa, jos joku ulkopuolinen sitä toi.
Vangit eivät halunneet tulla unohdetuksi.
He ilahtuivat suuresti, kun joku heidät muisti.
Niin tässä kehotetaan toimimaan.
Messiaskin kehotti meitä käymään vankien luona.
Myös rikoksiin syyllistyneitä tuli palvella.
Kun osoitat heille rakkautta ja täytät heidän tarpeitaan veljenä, -
he kuulevat Jumalasta ja tulevat parannukseen.
Kun he tekevät parannuksen asiasta, jonka vuoksi heidät vangittiin, -
heistä voi tulla pylväs Jumalan valtakuntaan.
"Muistakaa vankeja, niinkuin olisitte itsekin heidän kanssaan vangittuina; -
muistakaa pahoinpideltyjä..." Pahoinpitely on vahva sana.
Se ei tarkoita pelkästään sanallista vaan myös fyysistä pahoinpitelyä.
"...sillä onhan teillä itsellännekin ruumis."
Jos jollekin sanotaan pahasti, ajattele, miltä itsestäsi tuntuisi.
Ehkä sinun pitää puolustaa häntä tai käydä lohduttamassa.
Siinä kerrotaan taas, mitä lähimmäisen rakastaminen tarkoittaa.
Jakeessa 4 puhutaan avioliitosta.
Avioliitto vaikuttaa elämän jokaiseen puoleen.
Samoin elämän jokainen puoli vaikuttaa avioliittoon.
On tyhmää ajatella, että käyttäydyn tietyllä tavalla vaimoni kanssa -
mutta toisella tavalla muissa ympyröissä.
Voin elää myös omaa elämääni, joka ei liity avioliiton velvoitteisiin.
Näin ei asia ole.
Jakeessa 4 sanotaan: -
"Avioliitto pidettäköön kunniassa kaikkien kesken [kaikessa]..."
Sana "kunnia" voi tarkoittaa myös kallisarvoista.
Joku on sanonut, että se voi tarkoittaa myös haurasta.
Eli avioliitto on kaikessa hauras.
Mistä tahansa asiasta voi olla avioliitolle haittaa.
Jos emme varjele ja suojele avioliittoamme, -
monista asioista voi olla sille haittaa.
"Avioliitto on kunniallinen, kallisarvoinen ja hauras kaikessa."
"Pidettäköön...aviovuode saastuttamatonna..."
Olkoon fyysinen kanssa- käyminen avioliitossa puhdasta.
Älä anna minkään liata tai turmella sitä.
Siinä puhutaan tästä avioliiton erityisestä puolesta.
"Älä anna minkään haitata aviovuodetta..."
"...sillä haureelliset ja avionrikkojat Jumala tuomitsee."
Tähän mennessä Jumalan tuomiosta on puhuttu vain yleisesti.
Hänestä on puhuttu lopunaikojen yhteydessä kuluttavana tulena.
Mutta tässä puhutaan siitä, mikä ei sovi avioliiton siihen puoleen, -
jota en tahdo edes nimeltä mainita, koska se on yksityisasia.
Riittää, kun sanomme, että aviovuode täytyy pitää puhtaana.
Huomaa, että avionrikkojille on selvästi tiedossa tuomio.
Jakeessa 5 varoitetaan ahnehtimisesta.
"Älkää olko vaelluksessanne ahneita..."
Kirjaimellisesti siinä käsketään olla ilman rakkautta rahaan.
Eli siinä käsketään luopumaan rakkaudesta rahaan.
"...tyytykää siihen, mitä teillä on..."
Olet mielistynyt siihen, mitä sinulla on tai mitä on tulossa.
Tässä on sanaleikki. Kielletään olemasta ahneita.
Älä rakasta rahaa tai sitä, mitä sillä voi ostaa.
Älä elä sillä tyylillä.
Ole sitä vastoin tyytyväinen siihen, mitä sinulla jo on tai on tulossa.
Tulossa tai olemassa olevista asioista käytetään samanlaista sanaa -
kuin Jeesuksen paluusta, joka on kreikaksi parousia.
Eli siinä kehotetaan tyytymään siihen, -
mitä sinulla on tarjolla Jumalan valtakunnassa.
Jumalan on armollinen ja antelias ja antaa meille, mitä tarvitsemme.
Mutta tässä korostetaan Jumalan valtakunnan siunauksia.
Kun ajattelemme niitä, olemme tyytyväisiä puutteista huolimatta.
Jakeen 5 loppu: -
"...sillä hän itse on sanonut: 'En minä sinua hylkää enkä sinua jätä'."
Se on mahtava sananpaikka, kun ymmärrämme sen oikein.
Siinä lainataan sekä Uutta että Vanhaa testamenttia.
"En sinua hylkää enkä jätä."
Sana "hylätä" liittyy huolimattomuuteen.
Erään ihmisen piti huolehtia naapurin koirasta, mutta hän unohti asian.
Koira kuoli.
Ei tuo ihminen aikonut tappaa koiraa, mutta hän oli huolimaton.
Huolimattomuus on paha asia, ja sen seuraukset voivat olla tuhoisia.
Ihminen ei aikonut aiheuttaa mitään pahaa. Hän oli huolimaton.
"Jättää" tarkoittaisi koiran surmaamista tieten tahtoen.
Molemmista aiheutuu sama lopputulos.
Tässä tahdotaan sanoa, ettei Jumala meitä unohda eikä sysää sivuun, -
siksi että sattuu jotain tärkeämpää.
Hän ei myöskään jätä meitä. Se tarkoittaa sitä, -
ettei hän toimi meitä vastaan.
Hän muistaa meidät eikä petä yhtäkään lupaustaan.
Jos et saa tässä maailmassa jotain, älä hermostu äläkä himoitse sitä.
Ymmärrä, että Jumala täyttää kaikki tarpeesi -
jopa tavalla, jota emme voi kuvitella.
Keskity siis vanhurskauteen, pyhyyteen ja puhtauteen, -
siihen, mitä Jumala arvostaa.
Hän tietää, mitä tarvitsemme hengen pitimiksemme.
Hän antaa sen ja tavallisesti paljon enemmänkin.
Hän ei meitä hylkää eikä jätä. Jae 6: -
"...niin että me turvallisin mielin [rohkeasti] sanomme..."
Koska Jumala ei meitä hylkää, voimme puhua rohkeasti.
"...'Herra on minun auttajani, en minä pelkää; -
mitä voi ihminen minulle tehdä?'"
Kun Jumala ei meitä jätä, hän on kanssamme.
Hän on lähellämme. Sen tiedon pitäisi meitä lohduttaa, -
koska hän auttaa meitä eikä meidän tarvitse pelätä.
Kun Jumala meitä puolustaa, toisten hyökkäyksistä ei tarvitse välittää.
Saatamme käydä läpi koetusta, -
mutta Jumala sallii sen vain, jos se on meille hyväksi.
Saamme silloin todistaa hänen valtakunnastaan.
Jae 7: -
"Muistakaa johtajianne, jotka ovat puhuneet teille Jumalan sanaa..."
Tässä ei puhuta esimiehistä vaan hengellisistä johtajista.
Tietysti meidän tulee olla kiitollisia myös työpaikasta.
Ole kiitollinen siitä, että joku antoi sinulle työtä.
Tee hänelle työtä niin kuin tekisit sitä Jumalalle.
Mutta nyt puhumme hengellisistä johtajista.
Mikä on hengellisen johtajan tärkein ominaisuus?
Se, että he puhuvat meille Jumalan Sanaa.
Jos kuulut johonkin hengelliseen yhteisöön, -
mutta sinulle ei puhuta siellä Jumalan Sanaa, lähde pois sieltä.
Jumala ei tahdo sinun jäävän sinne.
Siellä ollaan ehkä mukavia ja sanotaan sitä, mitä tahdot kuulla.
He saattavat puhua sinulle positiivisia asioita.
He saavat sinut kokemaan olosi paremmaksi.
Mutta sitä tärkeämpää on, miten Jumala sinut kokee.
Jos Jumala on sinuun tyytyväinen, sinäkin olet tyytyväinen.
Jos Jumala ei ole sinuun mieltynyt, et saa sisimpääsi rauhaa.
Yrität täyttää elämääsi eri asioilla löytääksesi onnen, -
muttet löydä sitä.
Hengelliset johtajat puhuvat sinulle Jumalan Sanaa.
Jae 7: "Muistakaa johtajianne, -
jotka ovat puhuneet teille Jumalan sanaa; -
katsokaa, kuinka heidän vaelluksensa on päättynyt..."
Meidän tulee tarkata, -
miten he ovat eläneet ja mikä on ollut lopputulos.
Jos he ovat olleet oikeita hengellisiä johtajia, -
näet heissä kaipaamiasi ominaisuuksia.
Ehkä hänen avioliittonsa on sellainen, jonka tyylistä toivoisit.
Toivoisit omalta liitoltasi samaa läheisyyttä ja toveruutta.
He ovat tyytyväisiä ja rauhallisia.
He ovat innoissaan siitä, mitä tekevät.
Sinun tulisi arvostaa näitä asioita ja tahtoa samaa.
Jakeen 7 loppu: "...seuratkaa heidän uskoansa."
Ottakaamme opiksi heidän uskostaan.
Ehkä sanot: "Se on heitä varten."
Tai ehkä luet heistä VT:sta, kuten teimme luvussa 11.
Ehkä ajattelet, että kyllä Jumala niin ennen toimi muttei enää.
Jos ajattelet kielteisesti, huomaa, mitä jakeessa 8 sanotaan: -
"Jeesus Kristus on sama eilen ja tänään ja iankaikkisesti."
Siinä sanotaan kirjaimellisesti: -
"Jeshua Hamaschia, Jeesus Kristus, eilen, myös tänään sama, -
myös ikuisuuteen asti."
Toistamme ulkomuistista: Eilen, tänään ja iankaikkisesti.
Mutta siinä sanotaan: "Eilen ja tänään sama, myös iankaiken."
Jumalan totuus on jatkuvaa. Äskeisen perusteella: -
"Älkää antako monenlaisten ja vieraiden oppien itseänne vietellä..."
Ihmiset etsivät aina jotain uutta, erilaista ja sensaatiomaista.
On ihmisiä, jotka aina etsivät jotain uutta ja salattua, -
jota kukaan muu ei ole koskaan nähnyt. Pakene heitä.
Raamatun sana on voimallista mutta myös yksinkertaista.
Charles Stanley huomasi -
Raamatun periaatteiden olevan helppoja.
Hän kysyi usein: "Miksi Jumala tekisi asiasta vaikean?"
Raamatun syvimmät totuudet ovat niin yksinkertaisia, -
että lapsikin ne käsittää. Miksi Jumala tekisi niistä vaikeita?
Jos joku puhuu salaisuudesta ja uudesta ilmestyksestä, pakene.
Jakeessa 9 sanotaan selvästi: -
"Älkää antako monenlaisten ja vieraiden oppien itseänne vietellä; -
sillä on hyvä, että sydän saa vahvistusta armosta..."
Hän palaa armoon. Armo vahvistaa sydäntä.
Sydämellä tarkoitetaan asenteita ja sisimmän ajatuksia.
Armosta saamme oppia tuntemaan Messiasta.
Messiaan tuntemus löytyy Raamatusta.
Meidän ei tarvitse etsiä uusia kikkoja tai jonkun löytämää uutta ilmestystä.
"...on hyvä, että sydän saa vahvistusta armosta eikä ruuista..."
Miksi siinä mainitaan ruoka?
Mehän puhuimme jokin aika sitten Eesausta.
Eesaulle vatsan täyttäminen oli tärkeää.
Hänen päätöksensä perustuivat ruokaan.
Ruokahan on vain elämän fyysinen perusta.
Heprealaiskirjeessä yritetään sanoa seuraavaa.
Ihminen perustaa elämänsä joko maallisille tai hengellisille arvoille.
Sitä tässä yritetään sanoa. Katsotaan sitten jakeen 9 loppuosaa: -
"...on hyvä, että sydän saa vahvistusta armosta eikä ruuista, -
joista ne, jotka niitä menoja ovat noudattaneet, -
eivät ole mitään hyötyneet."
Näiden ihmisten tavoitteet ovat fyysisiä ja liittyvät syömiseen.
Elämme kulutusyhteiskunnassa, jossa on aina saatava jotain uutta.
Olemme aina ostamassa jotain.
Otetaan esimerkiksi matkapuhelimet. Ne ovat käytännöllisiä välineitä.
Silti esim. iPhonen uusin malli ei eroa kovin paljon entisestä.
Kuitenkin ihmiset jonottavat uusinta mallia, -
koska uusi on heidän mielestään aina parempi.
Ihmiset etsivät aina jotain uutta ja erilaista, -
koska he ovat tämän maailman kahleissa.
Kuitenkaan uudet vempaimet eivät muuta elämää kovinkaan paljon.
"... ne, jotka niitä menoja ovat noudattaneet, -
eivät ole mitään hyötyneet."
Jakeessa 10 puhutaan paremmassa asemassa olevista.
Kirjoittaja viittaa jatkuvasti ilosanomaan.
"Meillä on uhrialttari, josta majassa palvelevilla ei ole valta syödä."
"Majalla" tarkoitetaan tuossa ilmestysmajaa tai temppeliä.
On olemassa alttari, jonka uhriin saamme osallistua.
Mutta temppelissä palvelevat papit eivät saaneet sitä syödä.
Siinä puhutaan Messiaan uhrista.
Oikeutemme nauttia Messiaan työn hedelmistä -
ei liity mihinkään synnynnäiseen asemaamme.
Se ei liity leeviläisen, profeetan eikä kuninkaan asemaan.
Heillä ei ole suurempaa oikeutta olla osallisia Messiaan uhrista.
"Meillä on uhri, -
josta majassa palvelevilla ei ole valta syödä."
Jae 11: "Sillä niiden eläinten ruumiit, -
joiden veren ylimmäinen pappi syntien sovitukseksi -
kantaa kaikkeinpyhimpään..."
Vaikka ylipappi olikin hyvässä asemassa, -
hän ei saa mitään etuoikeuksia -
Messiaan lunastustyöstä.
Tässä korostetaan veren merkitystä.
Olipa taustasi mikä tahansa, -
tai kuuluitpa mihin tahansa kansallisuuteen tai etniseen ryhmään -
näillä asioilla ei ole merkitystä.
Jokainen uskossa nöyrästi lähestyvä pääsee uhrista osalliseksi.
Siinä puhutaan Messiaan verestä ja ruumiista.
Ylipappi liittyi kiinteästi sovitukseen, mutta meillä on jotain parempaa.
VT:ssä saatiin syntien sovitus, mutta me saamme Messiaassa lunastuksen.
Jakeen 11 lopussa puhutaan uhrieläinten ruumiista: -
Ne "poltetaan ulkopuolella leirin."
Puhun nyt sovituspäivän uhrista.
Jokainen ymmärsi tämän vuotuisen uhrin suuren merkityksen.
Sovituspäivänä ylimmäinen pappi suoritti tämän uhrin.
Osa uhrimenoista suoritettiin pyhäkön ulkopuolella, -
kaupungin ulkopuolella. Siksi tässä sanotaan: -
"Eläinten ruumiit... poltetaan ulkopuolella leirin."
Jae 12: "Sentähden myös Jeesus, -
pyhittääkseen omalla verellänsä kansan, -
kärsi portin ulkopuolella."
Jakeella on meille tärkeä merkitys.
Nyt kun lopettelemme, -
keskitymme siihen, -
millainen mieli Herraa miellyttävällä Jumalan palvelijalla tulisi olla.
Siksi johtajan tulisi johtaa Jumalan, ei ihmisten, mielen mukaan.
Ei sillä ole merkitystä, mitä maailma sinusta ajattelee.
Messiaskaan ei välittänyt kärsimästään häpeästä.
Hän tiesi määränpäänsä, alkuperänsä ja työnsä tulokset.
Kun meillä on Jumalan mieli ja ymmärrämme, -
mitä hänen seuraamisensa merkitsee, -
emme välitä maailman mielipiteistä.
Tämä on jakeiden ajatus.
Jae 12: -
"Sentähden myös Jeesus, -
pyhittääkseen omalla verellänsä kansan, -
kärsi portin ulkopuolella.
Niin menkäämme siis hänen tykönsä 'ulkopuolelle leirin'..."
Seuratessamme Messiasta joudumme vastustamaan ryhmän painetta -
ja maailman mielipiteitä.
Alkukielessä sana "ulkopuolelle" mainitaan kahdesti. Sitä korostetaan.
"Menkäämme ulkopuolelle leirin, -
hänen pilkkaansa kantaen..."
Messias hylättiin. Niin meillekin tapahtuu.
Jos et ole halukas menemään yhteisön ulkopuolelle -
saadaksesi varman toivon, johon et koskaan pety, -
jos et ole valmis kärsimään pilkkaa uskosi tähden, -
et ymmärrä totuutta.
Kaikki Messiaan hylänneet katuvat päätöstään kuoleman jälkeen.
Se oli elämän huonoin päätös.
Messiaan vastaanottaneet tietävät tehneensä parhaan valinnan.
He tietävät, etteivät ole yksin, koska Jumala on heidän kanssaan.
Ja jos Jumala on kanssani, mitä ihminen minulle voi?
Minun ei tarvitse olla huolissaan tästä maailmasta, -
koska Jumala puolustaa minua.
"Niin menkäämme siis hänen tykönsä 'ulkopuolelle leirin', -
hänen pilkkaansa kantaen; -
sillä ei meillä ole täällä pysyväistä kaupunkia, -
vaan tulevaista me etsimme."
Tässä jakeessa korostetaan jälleen tulevaa.
Onko sinulla vahva toivo ja odotus siitä, mitä Jumala on tekevä?
Jos on, ne saavat sinut pysymään uskollisena.
Tahdotko kohdata Messiasta mukavuusalueesi ulkopuolella?
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen